### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Dagny Larsen var forhindret i at deltage i udvalgets behandling af sagen.

Godkendelse af AffaldVarme Aarhus’ planlagte investeringer i perioden 2019-2022.

### Resumé

Investeringsplanen indeholder nye projekter og opdateringer af den tidligere godkendte investeringsplan 2018-2021.

AffaldVarme [adresse] er opdelt i særskilte takstområder for Affald, Energiproduktion, Varmeplan [adresse] og Distributionsområdet.

Der er i investeringsplanen i alt 62 anlægsprojekter, som foreslås gennemført i planperioden og finansieret via anlægsbudgettet. Hertil kommer en opdateret renoveringsplan for varmeområdet, som finansieres via driftsbudgettet.

Investeringsplanen medfører ikke takstændringer i 2019, eller de kommende år, da flere af projekterne har en meget kort tilbagebetalingstid, eller giver besparelser i driften, som modsvarer omkostningerne til hovedparten af afskrivningerne.

Investeringsplanen ajourføres hvert år. Mindre ændringer indarbejdes i det årlige budget.

### Indstilling

Det indstilles:

At 1) Der godkendes rådighedsbeløb og anlægsbevillinger, jævnfør afsnit 5.1.A

At 2) Der godkendes ændringer til rådighedsbeløb, jævnfør afsnit 5.1.B.

At 3) Der godkendes tillægsbevillinger til anlægsbevillinger, jævnfør afsnit 5.1.C.

At 4) Der godkendes ændringer i driftsbudgettet, jævnfør afsnit 5.2.

### Sagens forløb

31-01-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-02-2019 Magistraten

Fremsendes til [adresse] med bemærkning, at Magistraten i mødet den 4. februar 2019 anbefaler, at byrådet tiltræder Magistratsafdelingen for Teknik og Miljøs indstilling af 18. december 2019.

Nicklas Sørensen var forhindret i at deltage i sagens behandling.

 20-02-2019 [adresse]
Fremsendes til Teknisk Udvalg til behandling i henhold til beslutning i byrådets møde den 20. februar 2019.
 04-03-2019 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Dagny Larsen var forhindret i at deltage i udvalgets behandling af sagen.